EkBass/fiwiki-20250220-pages-articles huggingface dataset:
Brion James

Brion Howard James (20. helmikuuta 1945 Redlands, Kalifornia – 7. elokuuta 1999 Malibu, Kalifornia) oli yhdysvaltalainen näyttelijä. Hänet tunnetaan parhaiten Ridley Scottin ohjaamasta Blade Runner -elokuvasta. James näytteli vuonna 1991 Kauhua kryptasta -sarjan ”Split Second” -jaksossa. == Lapsuus == Brion syntyi 20. helmikuuta 1945 Redlandsissa, Kaliforniassa Ida Maelle ja Jimmy Jamesille. Jimmy rakensi kaupunkiin pienen elokuvateatterin poikansa ollessa parivuotias. Brion oppi nopeasti käyttämään projektoria isän työskentelyä vierestä seuraamalla.Brion James Psychotronic.com. Viitattu 4.8. 2011. Melkein päivittäin 1950-lukulaisia elokuvia katsellessaan hänelle kehkeytyi pian haave päästä itsekin näyttelemään elokuviin. == Kuolema == Brion kuoli 7. elokuuta 1999 Kalifornian Malibussa sydänkohtaukseen vain 54-vuotiaana. == Osittainen filmografia == * Blade Runner (1982) * Vihollisen armoilla (Enemy Mine, 1985) * Konnajengi (Crimewave, 1985) * Steel Dawn (1987) * Keskipäivän painajainen (Nightmare at Noon, 1988) * Tango & Cash (1989) * Naapurissa kummittelee 3 (1989) * Toiset 48 tuntia (Another 48 Hours, 1990) * Nemesis (1992) * The Player – Pelimies (1992) * Jokikyttä (Striking Distance, 1993) * Time Runner (1993) * Killing me softly – kuolema hiljaisuudessa (The Soft Kill, 1994) * Murha suorassa lähetyksessä (The Radioland Murders, 1994) * Vaarallista seuraa (The Nature of the Beast, 1994) * Ritariässä 2010 (Knight Rider 2010, 1994) * Hong Kong 97 – vaaran valtakunta (Hong Kong 97, 1994) * Roskajoukko (F.T.W., 1994) * Kumppanina kuolema (The Companion, 1994) * 2049 (Precious Find, 1996) * Pahantekijä (Malevolence, 1996) * Aikapommi (Bombshell, 1996) * Chase Moran (Assault on Dome 4, 1996) * The Fifth Element – puuttuva tekijä (The Fifth Element, 1997) * Marco Polon kertomaton tarina (Marco Polo: Haperek Ha’aharon, 1997) * The Operator (2000) == Lähteet == == Aiheesta muualla == * * Luokka:Yhdysvaltalaiset näyttelijät Luokka:Vuonna 1945 syntyneet Luokka:Vuonna 1999 kuolleet
Alan (kansantanssiryhmä)

Alan on Venäjään kuuluvasta Pohjois-Ossetiasta kotoisin oleva valtiollinen kansantanssiryhmä, jonka kotipaikka on valtion pääkaupunki Vladikavkaz. Ryhmä on perustettu vuonna 1938. Ryhmän erikoisuutena on muun muassa kaukasialainen monikulttuurisuus, ja siihen kuuluu kaukasialaiseen tapaan useiden eri kansallisuuksien edustajia kuten osseetteja, venäläisiä, inguuseja sekä armenialaisia sekä Dagestanin kansoja. Ryhmän nimi tulee alaaneilta, joita eri lähteissä pidetään osseettien muinaisina esi-isinä.Risto Kari: Historian ABC - Kaikkien aikojen valtiot. Osa 1. s.26 Kustannusosakeyhtiö Tammi 2000. ISBN 951-31-1093-1 Ryhmä on saanut huomattavaa kansainvälistä menestystä. Se on esiintynyt Japanissa 2008, ja samana vuonna ryhmällä oli muun muassa Suomen kiertue, jossa se esiintyi ohjelmistollaan "Alan - Kaukasian lumo". Ryhmän tanssiohjelmistoon kuuluu eri kansojen perinteisiä tansseja ja musiikkia nykyaikaisine sovituksineen. Ryhmä ei keskity pelkästään perinteiseen ripaskaan, vaan siinä on veitsiakrobatia sekä rumpalien kilpailuja. Ryhmän taiteellisena johtajana toimii Juri Magkajev. == Lähteet == == Aiheesta muualla == *http://www.alandance.ru/ Kotisivu Luokka:Kansantanssiryhmät
Eddie Anderson

Edward "Eddie" Anderson (18. syyskuuta 1905 Oakland, Kalifornia - 28\. helmikuuta 1977 Los Angeles) oli afroamerikkalainen näyttelijä, joka muistetaan parhaiten esittämästään Rochesterin roolista radio- ja televisiosarjassa The Jack Benny Program.filmreference.com: Eddie Anderson Andersonin isä oli minstrel-esiintyjä ja äiti sirkuksen nuorallatanssija.Radio Hall of Fame: Eddie Anderson Ensimmäisen merkittävän roolinsa valkokankaalla Anderson sai vuonna 1936 elokuvassa Vihreät laitumet. Pian sen jälkeen hän vieraili Jack Benny Programissa rautatiekantajan roolissa ja pian hänen roolinsa vakinaistettiin. Anderson roolihahmosta kehittyi myöhemmin Jack Bennyn autonkuljettaja Rochester. Alkuvaiheessa Rochesterin roolihahmo oli stereotyyppisen afroamerikkalainen, mutta vuosien varrella siihen saatiin lisää syvyyttä ja stereotyyppisyys väheni. Anderson esiintyi myös useissa elokuvissa yhdessä Jack Bennyn kanssa. Hänen muista rooleistaan tunnetuimpia on Uncle Peter elokuvassa Tuulen viemää.New Georgia Encyclopedia: Gone With the Wind (Film) Eddie Anderson nimettiin Radio Hall of Fameen vuonna 2001. ==Lähteet== ==Aiheesta muualla== * * blackpast.org: Anderson, Eddie "Rochester" (1905-1977) Luokka:Yhdysvaltalaiset radionäyttelijät Luokka:Yhdysvaltalaiset elokuvanäyttelijät Luokka:Radio Hall of Fame Luokka:Hollywood Walk of Fame Luokka:Vuonna 1905 syntyneet Luokka:Vuonna 1977 kuolleet
Paraksantiini

Paraksantiini (1,7-dimetyyliksantiini) on ksantiinin johdannainen. Ainetta tavataan luonnossa kilpiliaanissa (Sinomenium acutum) . Paraksantiini muistuttaa rakenteeltaan huomattavasti kofeiinia ja on sen pääaineenvaihduntatuote , jopa 80-90 prosenttia kofeiinista muuttuu ihmiskehossa paraksantiiniksi . Paraksantiinia voidaan valmistaa synteettisesti joko suoraan ksantiinista tai kokonaissynteesillä isopropyylihydratsiinista ja 2-syano-3-etoksi-akryylihapon etyyliesteristä . Paraksantiinilla on monia biologisia vaikutuksia, joista useat ovat kofeiinin kaltaisia . Paraksantiinin on todettu muun muassa nostavan verenpainetta, lisäävän veriplasman adrenaliinipitoisuutta, lisäävän vapaiden rasvahappojen määrää, lisäävän Ca2+-ionien määrää luustolihaksissa ja salpaavan adenosiinireseptoreja . Lisäksi eläinkokeissa on todettu paraksantiinilla olevan rauhoittava vaikutus hiiriin . Teofylliini ja teobromiini ovat paraksantiinin isomeerejä. == Lähteet == == Aiheesta muualla == *PubChem: Paraxanthine *Human Metabolome Database: Paraxanthine *Food Component Database (FooDB): Paraxanthine *KEGG: Paraxanthine Luokka:Ksantiinit Luokka:Piristeet
Mike Smith

Mike Smith on muun muassa seuraavien henkilöiden nimi: * Mike Smith, englantilainen jalkapallovalmentaja * Mike Smith, englantilainen saksofonisti * Mike Smith (s. 1982), kanadalainen jääkiekkomaalivahti * Mike Smith (s. 1972), kanadalainen näyttelijä * Mike Smith (s. 1967), kanadalainen yleisurheilija, kymmenottelija * Mike Smith (s. 1981), yhdysvaltalainen amerikkalaisen jalkapallon pelaaja * Mike Smith (s. 1959), yhdysvaltalainen amerikkalaisen jalkapallon valmentaja * Mike Smith (s. 1962), yhdysvaltalainen jockey * Mike Smith (s. 1945), yhdysvaltalainen jääkiekkovaikuttaja * Mike Smith (s. 1973), yhdysvaltalainen kitaristi (Limp Bizkit, Snot) * Mike Smith, yhdysvaltalainen rumpali (Suffocation) * Mike Smith, uusiseelantilainen televisio-ohjaaja
Paha äitipuoli

Paha äitipuoli on fiktiivisissä tarinoissa, varsinkin saduissa, esiintyvä perushahmo.Baldick 1990, s. 211 Hahmo esiintyy monissa klassisissa saduissa kuten Tuhkimo, Lumikki sekä Hannu ja Kerttu. Paha äitipuoli on yleensä tarinoissa protagonistin isän uusi puoliso, sillä biologinen äiti on kuollut. Henkilöhahmona paha äitipuoli on tarinoiden antagonisti ja luonteeltaan ahne, viekas, ilkeä ja julma. Tyypillisesti paha äitipuoli vihaa tarinoissa kasvattilapsiaan, nöyryyttää heitä ja yrittää tuhota heidät. Usein vihan kohteena on kasvattitytär, toisinaan kaksi kasvattilasta, veli ja sisar. Jos äitipuolella on omia lapsia, hän suosii näitä häikäilemättä ottolasten kustannuksella. Äitipuoli-hahmojen on ajateltu heijastelevan äidin kielteisiä puolia ja toimivan eräänlaisena ”vasta-äitinä”, äitiroolin pahana puolena.Biedermann 1993, s. 431 ==Lähteet== *Chris Baldick: The Concise Oxford Dictionary of Literary Terms. Oxford University Press 1990. ISBN 0-19-811733-7 *Hans Biedermann: Suuri symbolikirja. WSOY 1993. ISBN 951-0-18537-X === Viitteet === Luokka:Perushahmot
Futon

Futon (; ) on japaninkielinen sana, joka tarkoittaa vuodevaatteita, joita käytetään muun muassa Japanissa ja Etelä-Koreassa. Futon koostuu alla käytettävästä patjasta shikibutonista (敷き布団) ja päällä käytettävästä peitosta kakebutonista (掛け布団). Futon voidaan asettaa sekä vuoteeseen että lattialle, joka Japanissa on yleensä päällystetty tatamilla. Japanissa futon laitetaan usein päiväksi pois tatamilta sitä varten huoneeseen rakennettuun kaappiin oshiireen (押入れ). Futoneja on aina valmistettu monista raaka-aineista, kuten untuvasta, höyhenistä, luonnonkumista, kookoskuidusta, villasta, silkistä sekä puuvillasta, joka ajan myötä vakiintui yleisimmäksi perinteisen futonin materiaaliksi. Nykyään futoneita valmistetaan myös vaahtomuovista ja erilaisista kemiallisista kuiduista. Länsimaissa futon-sanaa käytetään laajasti kuvaamaan itse patjaa tai tietyntyyppistä vuodesohvaa. == Lähteet == == Aiheesta muualla == Luokka:Vuoteet Luokka:Japaninkieliset sanat ja sanonnat Luokka:Seulonnan keskeiset artikkelit
Operaatio Dragoon

Operaatio Dragoon (”rakuuna”) oli länsiliittoutuneiden onnistunut maihinnousu Etelä-Ranskaan toisessa maailmansodassa. Operaatio tapahtui 15. elokuuta 1944 ja maihinnousupaikka oli Toulonin sekä Cannesin kaupunkien välissä. Operaation nimi juontui Draguignan-nimisestä kaupungista, joka oli lähellä maihinnousupaikkaa. Huolimatta operaation suuruudesta, Dragoon ei ole kovinkaan tunnettu. Se on usein jäänyt Pohjois-Ranskassa samana kesänä taisteltun Normandian maihinnousun varjoon. Dragoon oli kuitenkin liittoutuneiden kannalta tärkeä operaatio, sillä se avasi Ranskaan uuden rintaman ja hellitti Normandiassa taisteleviin kohdistuvaa painetta. Operaatiossa saatiin lisäksi haltuun tärkeä Marseillen satamakaupunki, joka muodostui yhdeksi tärkeimmäksi länsiliittoutuneiden huolto- ja tarvikelähteeksi. == Maihinnousu == Operaatio alkoi aamuyöllä 15. elokuuta maahanlaskujoukkojen pudotuksella 20 kilometriä sisämaahan päin, Le Muyn kunnan alueelle. Pudotus epäonnistui, ja laskuvarjojoukot ajautuivat kilometrien päähän laskeutumispaikastaan. Saksalaisten selusta oli kuitenkin puutteellisesti miehitetty, ja ainoat kohdatut saksalaiset kukistettiin nopeasti. Ennen maihinnousua Ranskan vastarintaliike oli auttanut liittoutuneiden toimintaa selustassa muun muassa tuhoamalla puhelinlinjoja ja kuljetusyhteyksiä. Itse maihinnousu alkoi kello 8.00 ilmavoimien ja laivaston tykistötulella. Maihinnousujoukot kokivat rannoilla vain vähäistä vastarintaa: suuri osa saksalaisista oli joko saksalaisten miehittämiltä alueilta koottuja joukkoja tai itärintamalta irrotettuja veteraaneja, jotka antautuivat nopeasti. Liittoutuneet pääsivätkin lähes kaikilta maihinnousurannoilta etenemään nopeasti yhdistäen laskuvarjojoukkojen valtaamat alueet sillanpääasemaan. == Liittoutuneiden eteneminen pohjoiseen == Saksalaisten koettua raskaita tappioita yhdysvaltalaisten onnistuneessa operaatio Cobrassa Normandiassa, alivoimaisilla saksalaisilla ei ollut muuta vaihtoehtoa kuin aloittaa täysi perääntyminen koko Etelä-Ranskan alueella. Yhdysvaltalaiset etenivät pohjoiseen, vapauttaen Dignen 18. elokuuta ja Lyonin 3. syyskuuta. Samaan aikaan ranskalaiset etenivät rannikkoa pitkin. Toulon ja Marseille vapautettiin molemmat saman päivän aikana, 27. elokuuta. Vajaassa kuukaudessa liittoutuneet olivat edenneet yli 800 kilometriä. Sotavangeiksi saatuja antautuneita saksalaisia oli 100 000, noin kolmannes kaikista Etelä-Ranskan saksalaissotilaista. Liittoutuneiden tappiot olivat yhteensä noin 17 000 kaatunutta ja haavoittunutta. 10. syyskuuta ensimmäiset liittoutuneiden sotilaat tapasivat Normandiassa taistelleen Yhdysvaltain 3. armeijan. == Lähteet == == Aiheesta muualla == Dragoon Dragoon Dragoon Dragoon Dragoon Luokka:Vuoden 1944 sotahistoria
Samantha Beckinsale

Samantha Jane Beckinsale (s. 23. heinäkuuta 1966 Lontoo, Englanti) on englantilainen näyttelijä. Hän on näytellyt muun muassa televisiosarjoissa Shelley (1989–1992), London's Burning (1990–1992), Time After Time (1994–1995), Get Well Soon (1997) sekä Duck Patrol (1998). Hän on naimisissa näyttelijä Richard Trinderin kanssa. Hänen isänsä on edesmennyt näyttelijä Richard Beckinsale ja sisarpuolensa näyttelijä Kate Beckinsale. Luokka:Englantilaiset näyttelijät Luokka:Vuonna 1966 syntyneet Luokka:Elävät henkilöt
Live After Death (video)

Live After Death on Iron Maidenin nauhoitettu konsertti, joka julkaistiin vuonna 1985 VHS:nä, Betamaxina, Laserdiscinä, VHD:nä, Hi-8:nä ja vuonna 2008 DVD:nä. Konsertti nauhoitettiin samannimiselle albumille vuonna 1985. Videolla on Iron Maidenin loppuunmyyty konsertti Long Beach Arenalla maaliskuussa 1985 World Slavery Tour -kiertuellaan. Videolla on materiaalia kuin albumilla. Konsertti esitettiin alun perin MTV:llä. Kyseistä taltiointia on esitetty myös Suomen televisiossa 1990-luvun alkupuoliskolla. YLE:n televisiossa esitettyjen musiikkiohjelmien tapaan kaikkien kappaleiden sanat oli tekstitetty suomeksi, ja koko ohjelman nimeksi oli laitettu Live After Death - Meno päällä. Iron Maiden julkaisi Live After Deathin DVD:nä 4. helmikuuta 2008 eli samaan aikaan, kun yhtyeen Somewhere Back in Time World Tour -kiertue oli käynnissä. Uudessa versiossa on kaksi miksattua versiota: Martin Birchin versio, jossa on alkuperäinen konsertti ja uusi Kevin Shirleyn monikanavaääninen 5.1 Stereo -miksaus. Live After Deathin suunnitteli Yhdysvalloissa Universal Music Group ja Sony BMG Music Entertainment. Muissa maissa videon julkaisi EMI. ==Kappaleet== # "Intro: Churchill's Speech"/"Aces High" # "2 Minutes to Midnight" # "The Trooper" # "Revelations" # "Flight of Icarus" # "Rime of the Ancient Mariner" # "Powerslave" # "The Number of the Beast" # "Hallowed Be Thy Name" # "Iron Maiden" # "Run to the Hills" # "Running Free" # "Sanctuary" ==Soittajat== * Bruce Dickinson - laulu * Dave Murray - kitara * Adrian Smith - kitara * Steve Harris - basso * Nicko McBrain - rummut ==Listasijoitukset== ===Video ja DVD=== Lista (2008) sijoitus Australia 1 Iso-Britannia 1 Ranska Top 10 Italia Top 10 Ruotsi Top 10 Espanja Top 10 Uusi-Seelanti Top 10 Tanska Top 10 Suomi Top 10 Saksa Top 10 Portugali 2 Norja 2 Irelanti 2 Yhdysvallat 2 ==Lähteet== Luokka:Iron Maidenin videot pl:Live After Death#Film
Unholy Blessings

Unholy Blessings on suomalaisen black metal -yhtye Beheritin materiaalista koostettu bootleg, joka julkaistiin vuonna 1993. Kokoelma sisältää demot The Seventh Blasphemy (1990), Demonomancy (1990) ja Promo 92 (1992) sekä EP:n Dawn Of Satans Millennium (1990). Loput viisi liveraitaa on poimittu 20. lokakuuta 1990 järjestetystä konsertista. ==Kappaleet== # # # # # # # # # # # # # # # # # # # # # # # # # :1 = demolta The Seventh Blasphemy :2 = demolta Demonomancy :3 = demolta Promo 92 :4 = EP:ltä Dawn of Satan's Millennium Luokka:Vuoden 1993 kokoelma-albumit Luokka:Beheritin albumit
Fabrizio Mori

Fabrizio Mori (s. 28. kesäkuuta 1969 Livorno) on entinen italialainen 400 metrin aitajuoksija, lajin maailmanmestari. Mori sijoittui Atlantan olympialaisissa 1996 kuudenneksi ajalla 48,41. Ateenan MM-kilpailuissa 1997 hän oli neljäs juostuaan ajan 48,05, jolla jäi pronssimitalista 0,17 sekunnin päähän Athletics World Championships 1997 at Athînai (gre) Men: 400 m Hurdles Sports123 . Hän kuului myös Italian 4 × 400 metrin viestijoukkueeseen, joka sijoittui kahdeksanneksi Athletics World Championships 1997 at Athînai (gre) Men: 4 x 400 m Relay Sports123 . Budapestin EM-kilpailuissa 1998 hän saavutti aitajuoksussa pronssia ajalla 48,71 Athletics European Championships 1998 at Budapest (hun) Men: 400 m Hurdles Sports123 . Mori voitti 400 metrin aitajuoksun maailmanmestaruuden Sevillassa 1999. Hänen voittoaikansa oli 47,72 ja hän kukisti hopeamitalisti Stéphane Diaganan 0,4 sekunnilla.Athletics World Championships 1999 at Sevilla (spa) Men: 400 m Hurdles Sports123 Sydneyn olympialaisissa hän sijoittui seitsemänneksi. Edmontonin MM-kilpailuissa 2001 Mori sijoittui toiseksi ennätyksellään 47,54. Hän hävisi kilpailun voittaneelle Felix Sánchezille viisi sadasosasekuntia.Athletics World Championships 2001 at Edmonton (can) Men: 400 m Hurdles Sports123 Münchenin EM-kilpailuissa 2002 hän oli neljäs. Mori voitti kolme kertaa 400 metrin aitajuoksun Euroopan cupissa. Hän paransi matkan Italian ennätystä yhteensä viisi kertaa. Hän on pituudeltaan 175 cm ja painoi aktiivivuosinaan 68 kg. == Lähteet == * === Viitteet === Luokka:Italialaiset 400 metrin aitajuoksijat Luokka:Vuonna 1969 syntyneet Luokka:Elävät henkilöt
Moreno Mannini

Moreno Mannini (s. 15. elokuuta 1962 Imola) on entinen italialainen jalkapallopuolustaja. Hänen ammattilaisseuranaan oli pisimpään (vuosina 1984–1999) UC Sampdoria. Hän oli ennen sitä pelannut jo muissa italialaisissa seuroissa, ja sen jälkeen vuoteen 2000 hän pelasi Nottingham Forest FC:issa Englannissa. Mannini kuului myös Italian jalkapallomaajoukkueeseen. == Aiheesta muualla == * National Football Teams: Player – Moreno Mannini Mannini, Moreno Mannini, Moreno Mannini, Moreno
12 Wasted Years

12 Wasted Years on Iron Maidenin videodokumentti vuodelta 1987. Videolla seurataan yhtyeen historiaa vuosilta 1975–1987. Video sisältää useita harvinaisia videoita ja haastatteluja yhtyeen uralta, joista suurin osa on myös vuonna 2005 julkaistulla The Early Days -DVD:llä. Video julkaistiin alun perin laserdiscille ja VHS:lle. ==Kappaleet== # "Stranger in a Strange Land" (promotionaalinen video 1986) # "Charlotte the Harlot" (live 1980) # "Running Free" (live 1980) # "Women in Uniform" (promotionaalinen video 1980) # "Murders In The Rue Morgue" (live 1982) # "Children of the Damned" (live 1982) # "The Number of the Beast" (live 1985) # "Total Eclipse" (live 1982) # "Iron Maiden" (live 1983) # "Sanctuary" (live 1982) # "The Prisoner" (live 1982) # "22, Acacia Avenue" (live 1983) # "Wasted Years" (live 1986) # "The Trooper" (live 1985) == Lähteet == Luokka:Iron Maidenin videot
Yleisurheilun Euroopan cup

Yleisurheilun Euroopan cup oli yleisurheilun vuosittain järjestettävä maaottelukilpailu. Ensimmäisen kerran Euroopan cup järjestettiin vuonna 1965 ja vuoteen 1993 saakka se käytiin vain joka toinen vuosi. Vuonna 2009 Euroopan cup korvattiin uudella Euroopan joukkuemestaruuskilpailulla, jossa kunkin maan miehet ja naiset muodostavat yhteisen joukkueen.http://www.mtv3.fi/urheilu/mmyleisurheilu/uutiset.shtml/arkistot/mmyleisurheilu/2008/06/661059 == A-finaalin ja superliigan voittajat == Vuosi Miehethttp://www.gbrathletics.com/ic/epm.htm Naisethttp://www.gbrathletics.com/ic/epw.htm 1965 Neuvostoliitto Neuvostoliitto 1967 Neuvostoliitto Neuvostoliitto 1970 Saksan demokraattinen tasavalta Saksan demokraattinen tasavalta 1973 Neuvostoliitto Saksan demokraattinen tasavalta 1975 Saksan demokraattinen tasavalta Saksan demokraattinen tasavalta 1977 Saksan demokraattinen tasavalta Saksan demokraattinen tasavalta 1979 Saksan demokraattinen tasavalta Saksan demokraattinen tasavalta 1981 Saksan demokraattinen tasavalta Saksan demokraattinen tasavalta 1983 Saksan demokraattinen tasavalta Saksan demokraattinen tasavalta 1985 Neuvostoliitto Neuvostoliitto 1987 Neuvostoliitto Saksan demokraattinen tasavalta 1989 Yhdistynyt kuningaskunta Saksan demokraattinen tasavalta 1991 Neuvostoliitto Saksan liittotasavalta 1993 Venäjä Venäjä 1994 Saksan liittotasavalta Saksan liittotasavalta 1995 Saksan liittotasavalta Venäjä 1996 Saksan liittotasavalta Saksan liittotasavalta 1997 Yhdistynyt kuningaskunta Venäjä 1998 Yhdistynyt kuningaskunta Venäjä 1999 Saksan liittotasavalta Venäjä 2000 Yhdistynyt kuningaskunta Venäjä 2001 Puola Venäjä 2002 Saksan liittotasavalta Venäjä 2003 Ranska Venäjä 2004 Saksan liittotasavalta Venäjä 2005 Saksan liittotasavalta Venäjä 2006 Ranska Venäjä 2007Results European Athletics Events 200728th SPAR European Cup Saksan liittotasavalta Venäjä 2008Results European Athletics Events 200829th SPAR European Cup Yhdistynyt kuningaskunta Venäjä == Lähteet == *
Pikkukipuaja

Pikkukipuaja (Glyphorynchus spirurus) on pieni ruskea amerikkalainen varpuslintu. == Koko ja ulkonäkö == Linnun pituus on 14–15 cm ja paino 14–16,5 g. Pikkukipuaja on punaruskea ja sen päässä ja rinnassa on vaaleita viiruja ja täpliä. Nokka on suora, kapean kartiomainen. Sen pyrstösulat ovat kankeat ja lintu nojaa pyrstöönsä kivutessaan puunrunkoa ja oksia ylös. Sukupuolet ovat samanvärisiä. == Esiintyminen == Pikkukipuaja on yleinen lintu Keski- ja Etelä-Amerikassa, Etelä-Meksikosta Pohjois-Boliviaan ja Amazonin alueella. Tyynenmeren rannikoilta se kuitenkin enimmäkseen puuttuu. Laji on enimmäkseen paikkalintu, mutta paikallisia vaelluksia voi tapahtua. Lajin elinympäristön laajuus on 7,2 miljoonaa neliökilometriä. Lajista tunnetaan 14 alalajia.ITIS == Elinympäristö == Pikkukipuajat elävät alavien maiden sulkeutuneissa metsissä. Niitä ei yleensä tavata vuoristossa kilometriä korkeammalla. == Lisääntyminen == Pikkukipuaja rakentaa kuppimaisen pesänsä tavallisesti puunrungon halkeamaan tai onkaloon. Pesä on yleensä matalalla lähellä maanpintaa, mutta voi olla jopa 6 m korkealla. Naaras munii tavallisesti kaksi valkoista munaa. == Ravinto == Pikkukipuaja etsii ravintonsa puun kuoresta ja kuoren alta naputtelemalla nokallaan kuorta samalla kun se kiipeää runkoa ylöspäin. Ravintona ovat hyönteiset ja hämähäkit. == Lähteet == * Perrins, Christopher M. (päätoim.) 1992: Otavan lintutieto - Maailman linnut. Otava. Italia. ISBN 951-1-12001-8 === Viitteet === Luokka:Kipuajat
Maiden England

Maiden England on Iron Maidenin livevideo Seventh Son of a Seventh Son -kiertueelta, jonka nimi oli Seventh Tour of a Seventh Tour. Video äänitettiin Birminghamissa, Englannissa 27 ja 28. marraskuuta 1988 ja julkaistiin VHS:nä vuonna 1989 ja rajoitettuna painoksena vuonna 1994 videona/cd:nä. CD:llä ei ollut kaikkia VHS:llä olevia kappaleita. Videolta julkaistiin singlenä kappale "Infinite Dreams". Videon ohjasi ja editoi Iron Maidenin basisti ja perustaja Steve Harris. ==Kappaleet== ===VHS:n kappaleet=== # "Moonchild" # "The Evil That Men Do" # "The Prisoner" # "Still Life" # "Die With Your Boots On" # "Infinite Dreams" # "Killers" # "Can I Play with Madness" # "Heaven Can Wait" # "Wasted Years" # "The Clairvoyant" # "Seventh Son Of A Seventh Son" # "The Number Of The Beast" # "Hallowed Be Thy Name" # "Iron Maiden" ===CD:n kappaleet=== # "Moonchild" # "The Evil That Men Do" # "The Prisoner" # "Still Life" # "Die With Your Boots On" # "Infinite Dreams" # "Killers" # "Heaven Can Wait" # "Wasted Years" # "The Clairvoyant" # "Seventh Son Of A Seventh Son" # "The Number Of The Beast" # "Iron Maiden" == Soittajat == * Bruce Dickinson - laulu * Dave Murray - kitara * Adrian Smith - kitara, taustalaulu * Steve Harris - basso, taustalaulu * Nicko McBrain - rummut ==Aiheesta muualla== * Maiden England Internet Movie Databasessa Luokka:Vuoden 1994 konserttitallenteet Luokka:Iron Maidenin videot Luokka:Iron Maidenin konserttitallenteet Luokka:Konserttielokuvat
Pitkänokkakipuaja

Pitkänokkakipuaja (Nasica longirostris) on eteläamerikkalainen pitkänokkainen varpuslintu. == Koko ja ulkonäkö == Linnun pituus on noin 36 cm. Pitkänokkakipuajan höyhenpuku on pääosin punaruskea. Sen kurkku ja silmäkulmajuova ovat valkoiset ja päässä sekä niskassa on valkoisia raitoja. Sen nokka on pitkä ja lievästi alaspäin kaareva. Pyrstösulat ovat kankeat. == Esiintyminen == Pitkänokkakipuajat elävät Etelä-Amerikassa Venezuelasta Pohjois-Boliviaan ja Amazonin alueella. Lajin elinympäristön laajuus on 5,4 miljoonaa neliökilometriä. == Elinympäristö == Laji elää trooppisissa metsissä. == Lisääntyminen == Pesintä tunnetaan puutteellisesti. == Ravinto == Pitkänokkakipuaja etsii ravintonsa pitkän nokkansa avulla puiden kuoren alta ja runkoa peittävien päällyskasvien alta. Ravintona ovat hyönteiset, hämähäkit ja muut pienet eläimet. == Lähteet == * Perrins, Christopher M. (päätoim.) 1992: Otavan lintutieto - Maailman linnut. Otava. Italia. ISBN 951-1-12001-8 * Kuva (Kent Nickell) === Viitteet === Luokka:Kipuajat
From There to Eternity

From There to Eternity on brittiläisen Iron Maidenin videokokoelma vuodelta 1992. Se on laajennettu versio videokokoelmasta The First Ten Years: The Videos, mutta se sisältää kappaleita vuoden 1992 albumilta Fear of the Dark. ==Kappaleet== # "Women in Uniform" # "Wrathchild (live)" # "Run to the Hills" # "The Number of the Beast" # "Flight of Icarus" # "The Trooper" # "2 Minutes to Midnight" # "Aces High" # "Running Free (live)" # "Wasted Years" # "Stranger in a Strange Land" # "Can I Play with Madness" # "The Evil That Men Do" # "The Clairvoyant (live)" # "Infinite Dreams (live)" # "Holy Smoke" # "Tailgunner" # "Bring Your Daughter... to the Slaughter" # "Be Quick or Be Dead" # "From Here to Eternity" # "Wasting Love" Luokka:Iron Maidenin videot en:The First Ten Years: The Videos
Suomukipuaja

Suomukipuaja (Dendrocolaptes certhia) on amerikkalainen muurahaisia seuraileva varpuslintu. == Koko ja ulkonäkö == Linnun pituus on noin 28 cm. Suomukipuajan höyhenpuku on pääosin punaruskea. Päässä, niskassa ja vatsapuolella on tummia raitoja. Sen nokka on keskimittainen ja sen väritys vaihtelee maantieteellisesti. Pyrstösulat ovat kankeat. Sukupuolet ovat samanvärisiä. == Esiintyminen == Suomukipuajat elävät Etelä-Amerikassa Venezuelasta Pohjois- Boliviaan ja Amazonin alueella. Lajin elinympäristön laajuus on 6,7 miljoonaa neliökilometriä. Lajista tunnetaan 6 alalajia.ITIS == Elinympäristö == Suomukipuaja elää trooppisissa alavien maiden sulkeutuneissa metsissä. == Lisääntyminen == Pesintä tunnetaan puutteellisesti. Laji rakentaa pesän puunrungon halkeamaan tai onkaloon 1,5–6 m:n korkeudelle. Munia on tavallisesti kaksi. == Ravinto == Suomukipuaja seurailee maassa vaeltavia muurahaislaumoja ja saalistaa niiden pelottamia hyönteisiä, hämähäkkejä, sammakoita, liskoja ja muita pikkueläimiä. Se myös kiipeilee puunrungoilla muiden kipuajien tavoin etsien ötököitä kaarnan raoista. == Lähteet == * Perrins, Christopher M. (päätoim.) 1992: Otavan lintutieto - Maailman linnut. Otava. Italia. ISBN 951-1-12001-8 * Kuva (Mike Danzenbaker) === Viitteet === Luokka:Kipuajat
Jännitysniska

Jännitysniska ('tension neck') tarkoittaa niskan äkillistä kipua ja jännitystä. Se johtuu yleensä huonosta ergonomiasta. Se on yleinen työntekijöillä, jotka joutuvat kannattelemaan käsiään, IT-työntekijöillä, piirtäjillä, kampaajilla, siivoojilla jne. ja joilla hartian ja olkavarren jännitys on staattista. Oireet helpottavat alkuun loma-aikoina, mutta pitkään jatkuvana se pahenee niin, että oireet ovat pysyviä. Oireina ovat muun muassa päänsärky, huimaus, heikotuksen tunne. Oireiden ehkäisyssä ja hoidossa on tärkeää lihasten venyttäminen ja rentouttaminen ja niskan alueen lihasten voimistelu. ==Lähteet== Luokka:Tuki- ja liikuntaelinten sairaudet
Donington Live 1992

Donington Live 1992 on Iron Maidenin video live-albumista Live at Donington. Videolla on Iron Maidenin konsertti Doningtonista Monsters of Rock -festiivalilla vuonna 1992 järjestetystä Fear of the Dark -kiertueelta. Yhtye yllätti fanit kutsumalla vanhan Iron Maidenin kitaristin Adrian Smithin lavalle "Running Free" -kappaleen aikana. ==Kappaleet== # "Be Quick or Be Dead" # "The Number of the Beast" # "Wrathchild" # "From Here to Eternity" # "Can I Play with Madness" # "Wasting Love" # "Tailgunner" # "The Evil That Men Do" # "Afraid to Shoot Strangers" # "Fear of the Dark" # "Bring Your Daughter... to the Slaughter" # "The Clairvoyant" # "Heaven Can Wait" # "Run to the Hills" # "2 Minutes to Midnight" # "Iron Maiden" # "Hallowed Be Thy Name" # "The Trooper" # "Sanctuary" # "Running Free" (mukana Adrian Smith) ==Soittajat== * Bruce Dickinson – laulu * Dave Murray – kitara * Janick Gers – kitara * Steve Harris – bassokitara * Nicko McBrain – rummut mukana * Michael Kenney - koskettimet * Adrian Smith - kitara kappaleessa "Running Free" Luokka:Iron Maidenin videot
Heikki Huttu-Hiltunen

Heikki Huttu-Hiltunen (s. 29. maaliskuuta 1960 Pudasjärvi) on suomalainen elokuvaohjaaja ja käsikirjoittaja. Hän on tehnyt myös lukuisia televisiotöitä sekä kirjoittanut käsikirjoituksia, näytelmiä ja kuunnelmia. Huttu-Hiltusen elokuvia on esitetty ja palkittu kansainvälisillä festivaaleilla. ==Dokumenttielokuvat== * Ailan aika (ohjaus ja käsikirjoitus, 1994) * Katso ihmistä (ohjaus ja käsikirjoitus, 1999) * Henna leu’dd (ohjaus ja käsikirjoitus, 2001) * Henki (ohjaus ja käsikirjoitus, 2004) *Himmlerin kanteleensoittaja (ohjaus ja käsikirjoitus, 2014) *Puolikuun alla (ohjaus ja käsikirjoitus, 2016) *Nätti ja Matti (ohjaus ja käsikirjoitus, 2021) *Kallio – Uskon etta paikkasi on siella (ohjaus ja käsikirjoitus, 2023) ==Fiktioelokuvat== *Putoavia enkeleitä (käsikirjoitus, yhdessä Sami Parkkisen ja Heikki Kujanpään kanssa, 2008) *Viimeiset (käsikirjoitus, Yhdessä Eero Tammen ja Veiko Õunpuun kanssa, 2020) ==Näytelmät== *Rosvo-Roope (1996) *DaDa- klubi (1997) *Tarvitaan jumala (2001) *Loisto (2003) *Putoavia enkeleitä (2005) *Hallitsija (2006) *Näillä mennään (2013) *Kulma (2013) *Ola (2014) *Lause (2015) *Hämärän tanssit (2017) *Sekunti tunnissa (2018) ==Radio== *Kaksi senttiä ihon alla, feature (käsikirjoitus ja ohjaus,1994) *Obabakoak, kuunnelma (dramatisointi ja ohjaus, 1994) *Suomies, kuunnelma (käsikirjoitus ja ohjaus, 1995) *Uumen, kuunnelma (dramatisointi ja ohjaus, 1995) *Kamarirunoa, feature (käsikirjoitus ja ohjaus, 1996) *Kulku, kuunnelma (käsikirjoitus ja ohjaus, 1996) *Pispalan Tarmo, feature (käsikirjoitus ja ohjaus, 2006) *Elämystuote, kuunnelma (käsikirjoitus ja ohjaus 2007) ==Aiheesta muualla== *huttu.info Heikki Huttu-Hiltusen kotisivut * * *Illume.fi Luokka:Suomalaiset elokuvaohjaajat Luokka:Vuonna 1960 syntyneet Luokka:Elävät henkilöt
Raising Hell

Raising Hell on Iron Maidenin videojulkaisu vuodelta 1994. Video kuvattiin 28. elokuuta 1993 Pinewood Studiosilla Lontoossa ja esitettiin maksullisena lähetyksenä televisiossa Yhdysvalloissa. Myöhemmin BBC osti nauhan ja esitti sen Britanniassa muokattuna versiona. Sen julkaisi VHS:nä ja DVD:nä Yhdysvalloissa BMG. Muualla maailmassa Raising Hellin julkaisi EMI. Konsertti oli viimeinen, jossa laulaja Bruce Dickinson esiintyi (kunnes hän palasi Iron Maideniin vuonna 1999). Yhtye soitti lavalla yhdessä kauhutaikuri Simon Draken kanssa. Kappaleiden aikana ja välissä näkee Draken lukuisia taikatemppuja. ==Kappaleet== # "Be Quick or Be Dead" # "The Trooper" # "The Evil That Men Do" # "The Clairvoyant" # "Hallowed Be Thy Name" # "Wrathchild" # "Transylvania" # "From Here to Eternity" # "Fear of the Dark" # "The Number of the Beast" # "Bring Your Daughter... to the Slaughter" # "2 Minutes to Midnight" # "Afraid to Shoot Strangers" # "Heaven Can Wait" # "Sanctuary" # "Run to the Hills" # "Iron Maiden" ==Soittajat== * Bruce Dickinson - laulu * Dave Murray - kitara * Janick Gers - kitara * Steve Harris - basso * Nicko McBrain - rummut Luokka:Iron Maidenin videot Luokka:Vuoden 1993 musiikki Luokka:Musiikki-DVD:t Luokka:Musiikki-VHS:t
Jim Härtull

Anders Jim Erik Härtull (s. 11. maaliskuuta 1990 Vöyri) on suomalainen aktiiviuransa päättänyt yhdistetyn hiihtäjä. Hän nousi vuonna 2008 Ounasvaaran suomenmestaruuskilpailuissa kansalliseen ryhmään. Hän edusti Lahden Hiihtoseuraa. Härtull otti ensimmäisen kerran osaa miesten arvokisoihin hiihdon MM-kisoissa 2009 normaalimäen Gundersen-kilpailussa, jolloin hän sijoittui 51:nneksi. Oslon MM-kilpailuissa 2011 hän oli samalla sijalla suurmäen Gundersen-kilpailussa. Val di Fiemmen MM-kilpailuissa 2013 hän sijoittui normaalimäen Gundersen-kilpailussa 50:nneksi. Falunin MM- kilpailuissa 2015 hän oli normaalimäen Gundersen-kilpailussa 29:s ja suurmäen kilpailussa 27:s. Uransa parhaan arvokisamenestyksen hän saavutti Falunin MM- kilpailujen parisprintissä, (suurmäki HS 134 + 2×7,5 km hiihto) neljännen sijan yhdessä Ilkka Herolan kanssa. Maailmancupissa Härtull saavutti ensimmäiset pisteensä Kuusamossa 26. marraskuuta 2011 oltuaan 24:s. Parhaimmillaan hän on ollut 21:s Klingenthalissa helmikuussa 2012 sekä Sapporossa tammikuussa 2015. Toukokuussa 2017 Härtull ilmoitti lopettavansa aktiiviuransa yhdistetyn parissa.Kaksi yhdistetyn maajoukkueurheilijaa päättää aktiiviuransa == Saavutuksia == === SM-hiihdot, alle 18-vuotiaat === * 2006 kesä-SM, Kuopio: hopeaa normaalimäessä * 2006 kesä-SM, Kuopio: pronssia erikoismäessä * 2007 talvi-SM, Kuusamo: kultaa sprintissä * 2007 talvi-SM, Kuopio: hopeaa normaalimatkalla * 2007 kesä-SM, Lahti: kultaa normaalikisassa * 2008 talvi-SM, Rovaniemi: kultaa normaalimatkalla === Nuorisocup === * 2006 Nuorisocupin voitto * 2007 Kolmas Nuorisocupissa * 2008 Nuorisocupin voitto === Muut === *Lieksan Vaskiyhdistetyn voitto: 2015 == Lähteet == * === Viitteet === Luokka:Suomalaiset yhdistetyn hiihtäjät Luokka:Vuonna 1990 syntyneet Luokka:Elävät henkilöt
Germán Denis

Germán Denis (s. 10. syyskuuta 1981 Remedios de Escalada) on argentiinalainen jalkapalloilija, joka pelaa Italian Serie B:ssä Regginan joukkueessa. Hän on edustanut Italiassa Serie A:ssa Napolia, Udinesea ja Atalantaa sekä uransa alkupuolella alemmilla sarjatasoilla Cesenaa. Hän on aiemmin pelannut kotimaansa lisäksi myös yhden vuoden Perussa. Denis pelaa hyökkääjän roolissa. Hän on ollut kaikissa pelaamissaan joukkueissa hyvä maalintekijä, niin myös Napolissa, jossa hän vei aloituskokoonpanopaikan kokeneelta uruguaylaiselta Marcelo Zalayetalta. Denis teki ensimmäisen "virallisen" maalinsa Napolin paidassa 14. elokuuta 2008 Vllazniaa vastaan UEFA Cupin ottelussa. Hän viimeisteli maalin myös Benficaa vastaan, niin ikään UEFA Cupissa. Lokakuun 29. päivänä Denis teki uransa ensimmäisen hattutempun Serie A:ssa, kun Napoli voitti Regginan 3–0. Denis on pelannut Argentiinan maajoukkueessa viisi ottelua: lokakuussa 2007 MM-karsintaottelussa Venezuelaa, marraskuussa 2007 MM-karsintaottelussa Boliviaa, elokuussa 2008 ystävyysottelussa Valko-Venäjää, syyskuussa 2008 MM-karsintaottelussa Perua ja marraskuussa 2008 ystävyysottelussa Skotlantia vastaan. Valko-Venäjä-ottelu oli ainoa, jossa hän pelasi avauskokoonpanossa. == Lähteet == Luokka:Argentiinalaiset jalkapalloilijat Luokka:Vuonna 1981 syntyneet Luokka:Elävät henkilöt
Cem Özdemir

Cem Özdemir (turk. , saks. ; s. 21. joulukuuta 1965 Bad Urach, Länsi-Saksa), on saksalainen Liittouma 90/Vihreät -puolueen poliitikko, joka on Saksan maatalousministeri 2021 lähtien. Hän oli vihreiden puheenjohtaja 2008–2018 yhdessä Claudia Rothin ja Simone Peterin kanssa. == Tausta== Özdemir syntyi turkkilaiselle äidille ja adygelaiselle isälle Länsi-Saksassa vuonna 1965. Hän liittyi Saksan vihreisiin vuonna 1981 ja sai Saksan liittotasavallan kansalaisuuden vuonna 1984. Vuonna 1994 hän valmistui Reutlingenin evankelisesta ammattikorkeakoulusta pääaineenaan sosiaalipedagogiikka. Vuonna 1994 hänet valittiin ensimmäisenä turkkilaisperäisenä Saksan liittopäiville. Vuosina 2004–2009 hän toimi Saksan vihreiden edustajana Euroopan parlamentissa. Özdemir on vegaani ja pyöräilyaktivisti. == Poliittinen ura == Özdemir on ollut vihreiden jäsen vuodesta 1981. Hän aloitti uransa Ludwigsburgin alueen vihreissä ennen siirtymistä Baden-Württembergin osavaltion vihreiden johtokuntaan. Siellä hän ehti toimia viisi vuotta ennen kuin hän päätti aloittaa kampanjansa Saksan liittopäivävaaleja varten. Vuosien 1994 ja 2002 välillä hän oli edustajana Saksan liittopäivillä, ja vuosien 1998 ja 2002 välillä hän ajoi Saksan kansalaisuuslakien uudistamista vihreiden ja vasemmistolaisten edustajien kanssa. Vuonna 2004 hänet valittiin Euroopan parlamenttiin osana Greens/EFA-ryhmää. Özdemiriä on pidetty laajasti pioneerina vähemmistöjen oikeuksia ajavien ryhmien keskuudessa. Ennen Armenian Kansanmurhan virallista tunnustamista, Özdir tuki kansamurhan virallista tunnustamista vaativia tahoja. Özdemir tukee myös kurdeja, ja hän on useasti kritisoinut Turkkia ja turkkilaisia poliitikkoja näiden kurdivastaisesta politiikasta. Vuonna 1999 kurdiyhteisöt ja turkkilaisyhteisöt joutuivat poliittiseen konfiktiin turkkilaisyhteisöjen vaatiessa Saksan hallinnolta oikeutta opiskella omalla äidinkielellä, mutta vastustaessa samalla saman oikeuden suomsita kurdeille ja muille Itä-Turkin alkuperäiskansoille. Özdemir oli kritisoinut aikaisemminkin turkkilaisyhteisöjä sanomalla: ”Meillä [turkkilaisilla] on jalat täällä Saksassa, mutta pää [mentaliteetti] Turkissa”. Özdemir on ollut myös pitkään Yhdysvaltojen juutalaiskomitean Berliinin toimiston neuvottelukunnan jäsen ja neuvoja. == Lähteet == == Aiheesta muualla == * * Saksan vihreiden sivuilla puheenjohtajavalinnasta Luokka:Saksan vihreiden puheenjohtajat Luokka:Saksalaiset vihreät poliitikot Luokka:Saksalaiset europarlamentaarikot Luokka:Saksan ministerit Luokka:Maatalousministerit Luokka:Saksan turkkilaiset Luokka:Vuonna 1965 syntyneet Luokka:Elävät henkilöt
Rockin klassikkolevyt

Rockin klassikkolevyt (Classic Albums) on englantilainen dokumenttisarja albumeista, jotka saavuttivat kuuluisan aseman rockin tai popin historiassa. Ohjelma selvittää levyjen synnyn ja historian. Ohjelmassa haastatellaan myös taustajoukkoja. Suomessa sarjaa esittää Yle Teema. TV-sarjan on tehnyt Isis/Eagle Rock Entertainment ja sitä on esitetty maailmanlaajuisesti (BBC, ITV, VH1, VH1 Classic). Joitakin dokumentteja on julkaistu DVD:llä. ==Jaksot== * The Band - The Band * Bob Marley & The Wailers - Catch a Fire * Cream - Disraeli Gears * Deep Purple - Machine Head * Def Leppard - Hysteria * The Doors - The Doors * Duran Duran - Rio * Elton John - Goodbye Yellow Brick Road * Elvis Presley - Elvis Presley * Fleetwood Mac - Rumours * Frank Zappa - Apostrophe (') / Over-Nite Sensation * Grateful Dead - Anthem of the Sun ja American Beauty * Iron Maiden - The Number of the Beast * Jay-Z - Reasonable Doubt * Jimi Hendrix - Electric Ladyland * John Lennon - John Lennon/Plastic Ono Band * Judas Priest - British Steel * Lou Reed - Transformer * Meat Loaf - Bat Out of Hell * Metallica - Metallica * Motörhead - Ace of Spades * Nirvana - Nevermind * Paul Simon - Graceland * Phil Collins - Face Value * Pink Floyd - The Dark Side of the Moon * Queen - A Night at the Opera * Sex Pistols - Never Mind the Bollocks, Here’s the Sex Pistols * Simply Red - Stars * Steely Dan - Aja * Stevie Wonder - Songs in the Key of Life * U2 - The Joshua Tree * The Who - Who’s Next Luokka:Brittiläiset dokumenttielokuvat
Steve Seymour

Stephen "Steve" Seymour (4. lokakuuta 1920 – 18. kesäkuuta 1973) oli yhdysvaltalainen keihäänheittäjä ja olympiamitalisti. Seymour saavutti keihäänheitossa olympiahopeaa Lontoossa 1948 tuloksella 67,56 m. Hän hävisi Suomen Tapio Rautavaaralle 2,21 metriä. Vuoden 1951 Pan-Amerikan kisoissa hän sai hopeaa tuloksella 67,08 m. Argentiinan Ricardo Heber voitti hänet tasan metrillä. ==Lähteet== * * Luokka:Yhdysvaltalaiset keihäänheittäjät Luokka:Yhdysvaltalaiset olympiamitalistit Luokka:Vuonna 1920 syntyneet Luokka:Vuonna 1973 kuolleet
Rock in Rio (video)

Rock in Rio on Iron Maidenin DVD (julkaistiin myös VHS:lle ja UMD:lle) vuodelta 2002. Videolla on Iron Maidenin konsertti Rock in Rio -festivaalilla Brasiliassa. Toisella levyllä on kolme ekstraa: yhtyeen jäsenten haastattelu, lyhyt dokumentti Iron Maidenin päivästä ja virallisen valokuvaajan Ross Halfinin ottamia kuvia. DVD sijoittui ensimmäiseksi US Soundscan Music DVD Charts -listalla ensimmäisellä viikollaan ja toiseksi Soundscan Music Video Charts -listalla. DVD:n julkaisi maailmanlaajuisesti EMI 10. heinäkuuta 2002, ja Yhdysvalloissa sen julkaisi Columbia Music Video. Se on viimeinen konsertti yhtyeen Brave New World -albumia tukeneella kiertueella vuosina 2000-2001. Konsertilla oli yli 250 000 katsojaa. Videon editoi Iron Maidenin perustaja ja basisti Steve Harris. ==Kappaleet== ===Ensimmäinen levy=== # "Intro: Arthur's Farewell" # "The Wicker Man" # "Ghost of the Navigator" # "Brave New World" # "Wrathchild" # "2 Minutes to Midnight" # "Blood Brothers" # "Sign of the Cross" # "The Mercenary" # "The Trooper" # "Dream of Mirrors" # "The Clansman" # "The Evil That Men Do" # "Fear of the Dark" # "Iron Maiden" # "The Number of the Beast" # "Hallowed Be Thy Name" # "Sanctuary" # "Run to the Hills" ===Toinen levy=== * Yhtyeen jäsenten haastatteluja. * A Day in the Life -dokumentti. * Ross Halfinin 50 kuvaa Etelä-Amerikan kiertueelta. ==Soittajat== * Bruce Dickinson – laulu * Dave Murray – kitara * Adrian Smith – kitara * Janick Gers – kitara * Steve Harris – basso * Nicko McBrain – rummut Luokka:Iron Maidenin videot pl:Rock in Rio (album)#Film
Noëmi Simonetto de Portela

Noëmi Simonetto de Portela (1. helmikuuta 1926 – 20. helmikuuta 2011) oli argentiinalainen pituushyppääjä ja olympiamitalisti. Hän voitti maanosansa mestaruuksia myös 100 metrin juoksussa. Simonetto de Portela saavutti pituushypyssä olympiahopeaa Lontoossa 1948 tuloksella 560 cm. Hän hävisi Unkarin Olga Gyarmatille 9,5 senttimetriä. Simonetto de Portela voitti Etelä- Amerikan mestaruuden pituushypyssä vuosina 1943 (527 cm), 1945 (544 cm) ja 1947 (540 cm). Lisäksi hän voitti Etelä-Amerikan mestaruuden 100 metrin juoksussa vuosina 1943 ja 1947 (molemmilla kerroilla aika 12,4 s). ==Lähteet== * * ===Viitteet=== Luokka:Argentiinalaiset pituushyppääjät Luokka:Argentiinalaiset pikajuoksijat Luokka:Argentiinalaiset olympiamitalistit Luokka:Vuonna 1926 syntyneet Luokka:Vuonna 2011 kuolleet
Pauliina Feodoroff

Pauliina Feodoroff (s. 1977 Inari) on kolttasaamelainen elokuvaohjaaja, teatteriohjaaja ja käsikirjoittaja, jonka tuotannossa teatteri ja elokuva yhdistyvät usein ympäristönsuojelun teemoihin. Feodoroff on valmistunut Teatterikorkeakoulun ohjauksen ja dramaturgian koulutusohjelmasta vuonna 2002. Hänen esikoiselokuvansa Non Profit sai ensi-iltansa Skábmagovat – Kaamoksen kuvat -festivaalilla Inarissa tammikuussa 2007. Viidestä tutkijanaisesta kertova fiktiivinen elokuva pohti ekologian ja huipputekniikan kytköstä. Elokuvan kymmenen vuotta kestänyt tuotantoprosessi toteutettiin Suomenkin oloissa poikkeuksellisen pienellä, vain runsaan 20 000 euron budjetilla. Non Profit on myös kaikkien aikojen ensimmäinen kolttasaamelainen elokuva, ja yksi Suomen ensimmäisistä pitkistä indie-elokuvista. Syntyperältään kolttasaamelainen Feodoroff on esiintynyt aktiivisesti saamelaiskulttuurin ja saamelaisten oikeuksien puolestapuhujana. Hän toimi kaksivuotiskauden 2007–2008 Saamelaisneuvoston puheenjohtajana, ja on ylläpitänyt keskustelua saamelaisten oikeuksista myös taiteellisella työllään. Vuoden 2022 Venetsian biennaalin Sámi-paviljongissa ensiesitetty Matriarkaatti-esitys käsitteli pohjoisten metsien hakkuun seurauksia luonnon monimuotoisuudelle ja saamelaisen elämäntavalle. Vuonna 2017 Trondheimissa esitettiin Feodoroffin ohjaama dokumentaariseen teatterityöskentelyyn perustunut esitys CO2lonialNATION. Samana vuonna Feodoroff kuratoi Baltic Circle -tapahtumaan Ensimmäiset kansat -elokuvanäytöksen. Feodoroff aloitti vuoden 2009 alussa Teatteri Takomon taiteellisena johtajana yhdessä Milja Sarkolan kanssa. Hän on toiminut myös teatteriryhmä Rospuutossa. Suomen arvostelijain liitto palkitsi Feodoroffin vuonna 2007 Kritiikin kannukset -palkinnolla Non Profit -elokuvasta. Vuonna 2022 hänelle myönnettiin monitaiteen valtionpalkinto. Vuonna 2023 Feodoroff oli ehdolla myös Vuoden kulttuuripersoona -tunnustuksen saajaksi. ==Lähteet== * Elina Kervinen, ”Pohjolan kuvaaja”, Suomen Kuvalehti 46/2008. ===Viitteet=== == Aiheesta muualla == * Pauliina Feodoroffin esittelysivu ja videomuotokuva Office for Contemporary Art Norwayn verkkosivuilla. Luokka:Koltat Luokka:Saamelaiset elokuvaohjaajat Luokka:Suomalaiset elokuvaohjaajat Luokka:Vuonna 1977 syntyneet Luokka:Elävät henkilöt
Audrey Williamson

Audrey Doreen Swayne Williamson (28. syyskuuta 1926 – 29. huhtikuuta 2010) oli brittiläinen pikajuoksija ja olympiamitalisti. Williamson saavutti 200 metrin juoksussa olympiahopeaa Lontoossa 1948 ajalla 25,1 s. Hän hävisi ylivoimaiselle Fanny Blankers-Koenille 0,7 sekuntia. == Lähteet == * === Viitteet === Luokka:Brittiläiset pikajuoksijat Luokka:Brittiläiset olympiamitalistit Luokka:Vuonna 1926 syntyneet Luokka:Vuonna 2010 kuolleet
Audrey Patterson

Audrey Patterson (27. syyskuuta 1926 – 23. elokuuta 1996) oli yhdysvaltalainen pikajuoksija ja olympiamitalisti. Patterson saavutti 200 metrin juoksussa olympiapronssia Lontoossa 1948 ajalla 25,2 s. Vasta 1970-luvulla huomattiin maalilinjalta otetusta valokuvasta, että Patterson olikin maalissa vasta neljäntenä edellään mitalitta jäänyt Shirley Strickland. ==Lähteet== * * Luokka:Yhdysvaltalaiset pikajuoksijat Luokka:Yhdysvaltalaiset olympiamitalistit Luokka:Vuonna 1926 syntyneet Luokka:Vuonna 1996 kuolleet
Visions of the Beast

Visions of the Beast on Iron Maidenin DVD-julkaisu vuodelta 2003. Se sisältää yhtyeen kaikki musiikkivideot Brave New Worldiin saakka mukaan lukien Rock in Rion promootiota varten tehdyt videot. Se sisältää myös kuusi ennennäkemätöntä Camp Chaos -animaatio-ohjelmalla tehtyä Iron Maidenin musiikkivideoita ja piilotettuja ekstroja. Visions of the Beast on Suomessa kaikkien aikojen myydyin ulkomaalainen musiikki-DVD. Sitä on myyty Suomessa yli 21 000 kappaletta ja se ylitti tuplaplatinamyynnin vuonna 2011. ==Kappaleet== ===Ensimmäinen levy=== # "Women in Uniform" # "Wrathchild (live)" # "Run to the Hills" # "The Number of the Beast" # "Flight of Icarus" # "The Trooper" # "2 Minutes to Midnight" # "Aces High" # "Wasted Years" # "Stranger in a Strange Land" # "Can I Play with Madness" # "The Evil That Men Do" # "The Clairvoyant (live)" # "Infinite Dreams (live)" # "Holy Smoke" # "Tailgunner" # "Aces High" (Camp Chaos -versio) # "The Number of the Beast" (Camp Chaos -versio) # "Futureal" (jalkapalloversio) # "Fear of the Dark" (live – otettu videolta Rock in Rio) # "Man on the Edge" (huumoriversio – pääsiäismuna) #*Kohtauksia Charlie Chaplinin elokuvista ===Toinen levy=== # "Bring Your Daughter... to the Slaughter" # "Be Quick or Be Dead" # "From Here to Eternity" # "Wasting Love" # "Fear of the Dark" (live) # "Hallowed Be Thy Name" (live) # "Man on the Edge" # "Afraid to Shoot Strangers" (live Blaze Bayleyn kanssa) # "Lord of the Flies" # "Virus" # "The Angel and the Gambler" # "Futureal" # "The Wicker Man" # "Out of the Silent Planet" # "Brave New World" (live) # "The Wicker Man" (Camp Chaos -versio) # "Run to the Hills" (Camp Chaos -versio) # "The Trooper" (Camp Chaos -versio) (pääsiäismuna) == Lähteet == Luokka:Iron Maidenin videot
Dorothy Manley

Dorothy Gladys Parlett (o.s. Manley, ent. Hall, 29. huhtikuuta 1927 – 31. lokakuuta 2021) oli brittiläinen pikajuoksija ja olympiamitalisti. Dorothy Manley saavutti 100 metrin juoksussa olympiahopeaa Lontoossa 1948 ajalla 12,2 s. Hän hävisi ylivoimaiselle Fanny Blankers-Koenille 0,3 sekuntia. Hän juoksi ensimmäisen osuuden Britannian joukkueessa, joka sijoittui 4 × 100 metrin viestijuoksussa neljänneksi ajalla 48,0 s. Avioiduttuaan hän kilpaili nimellä Dorothy Hall Brysselin EM-kilpailuissa 1950 voittaen kultaa 4 × 100 metrillä (47,4 s) ja saavuttaen pronssia 200 metrillä (25,0 s). Viestissä hän juoksi kolmannen osuuden. Vuoden 1950 Brittiläisen imperiumin kisoissa (nyk. kansainyhteisön kisat) hän saavutti viesteissä hopeaa ja pronssia ja sijoittui korkeushypyssä neljänneksi. Vuonna 1951 hän juoksi Englannin joukkueessa 4 × 220 jaardin viestijuoksun maailmanennätyksen 1.41,4. ==Lähteet== * * * ===Viitteet=== Luokka:Brittiläiset pikajuoksijat Luokka:Brittiläiset olympiamitalistit Luokka:Vuonna 1927 syntyneet Luokka:Vuonna 2021 kuolleet
Elisabeth Haavisto

Elisabeth Haavisto (s. 1953) on suomalainen eläkkeellä oleva näyttelijä ja laulaja. Hänet tunnetaan Edvin Laineen elokuvista Akaton mies (1983) ja Akallinen mies (1986). Hän on myös näytellyt teatterissa ja levyttänyt iskelmämusiikkia. == Aiheesta muualla == * Luokka:Suomalaiset näyttelijät Luokka:Suomalaiset laulajat Luokka:Vuonna 1953 syntyneet Luokka:Elävät henkilöt
Heydər Əliyevin kansainvälinen lentoasema

Heydər Əliyevin kansainvälinen lentoasema () on lentoasema Bakun lähellä Azerbaidžanissa. Se on Azerbaijan Airlinesin pääpaikka. Se sai vuonna 2004 nykyisen nimensä Azerbaidžanin entiseltä presidentiltä Heydər Əliyevilta. Siihen saakka lentoaseman nimenä oli ollut Bina ja IATA-koodina BAK.Baku Airport ==Lähteet== ==Aiheesta muualla== *Lentoaseman kotisivut Luokka:Azerbaidžanin lentoasemat Luokka:Bakun rakennukset ja rakennelmat
Maureen Gardner

Maureen Dyson (o.s. Gardner, 12. marraskuuta 1928 – 2. syyskuuta 1974) oli brittiläinen pika-aitajuoksija ja olympiamitalisti. Maureen Gardner sijoittui Oslon EM-kilpailuissa 1946 viidenneksi 100 metrin juoksussa ajalla 12,2 s ja neljänneksi 4 × 100 metrin viestijuoksussa ajalla 48,7 s. Lontoon 1948 olympialaisissa hän saavutti 80 metrin aitajuoksussa olympiahopeaa ajalla 11,2 s. Hän hävisi niukasti kisoissa kaikkiaan neljä kultamitalia voittaneelle, itseään kymmenen vuotta vanhemmalle Fanny Blankers-Koenille. Hän juoksi viimeisen osuuden Britannian joukkueessa, joka sijoittui 4 × 100 metrin viestijuoksussa neljänneksi ajalla 48,0 s. Maureen Gardner avioitui ja saavutti Maureen Dyson -nimisenä Brysselin EM-kilpailuissa 1950 hopeaa 80 metrin aitajuoksussa ajalla 11,6 s. Hän hävisi 0,5 sekuntia Fanny Blankers- Koenille. ==Lähteet== * * * Luokka:Brittiläiset pika-aitajuoksijat Luokka:Brittiläiset pikajuoksijat Luokka:Brittiläiset olympiamitalistit Luokka:Vuonna 1928 syntyneet Luokka:Vuonna 1974 kuolleet